BAKUBUSI BALABUZYA
Mbuti Mbondikonzya Kubandika Abazyali Bangu Kujatikizya Milawo Njobandibikkila?
Ncomuyandika: Kubandika kuli kabotu
Kubandika ncibelesyo ciyandika cikonzya
kugwasya bamwi kumumvwisya.
kumugwasya kuzyiba ncobamukasyizya zyintu nzyomuyanda.
Masimpe, kuti kamuyanda kubikkilwa maano mbuli muntu mupati, nkokuti mweelede kutalika kubandika mbuli muntu mupati. Mbuti mbomukonzya kucita oobo?
Amwiiye kulijata. Kubandika kuli kabotu kuyandika kulilesya. Bbaibbele lyaamba kuti: “
Mufubafuba ulaamba bukali bwakwe boonse, pele musongo ulabukasya akubutontozya.”
Eeci caamba kuti tamweelede kwaambaula ajwi lyaatala, kuumuna akaambo kakunyema, naa kujala cijazyo cabukali. Kucita boobu kulakonzya kupa kuti mubikkilwe milawo iimbi, kutali lwaanguluko.
Amusole kumvwa ncobaamba bazyali banu. Mucikozyanyo: Ikuti bazyali banu balawaya-waya kumuzumizya kuunka kupobwe, muciindi cakubakazya, mulakonzya kwaamba kuti:
“Ino kuti ndaunka amweenzuma uusimide alimwi uusyomeka?”
Nokuba boobo, ambweni bazyali banu inga tiibamuzumizya. Pele kuti kamumvwisya kulibilika kwabo, balakonzya kumupa coolwe cakusala cakucita.
Amucite zyintu zikonzya kupa kuti bazyali banu kabamusyoma. Amweezyeezye muntu uujisi cikwelete kubbanki. Ikuti kajola mali lyoonse, babbanki bayoomusyoma kapati alimwi balakonzya kumukweletesya aambi kumbele.
Mbocibede akuŋanda. Bazyali banu balangila kuti munoobamvwida lyoonse. Aboobo, ikuti mwazumanana kubatyompya, bayoocesya naa kulekelalimwi kumusyoma.
Kulubazu lumwi, ikuti kamusyomeka nomuba mutuntu tusyoonto, bazyali banu banakumusyoma kapati.
lug_Latn lug_Latn lug_Latn bem_Latn kin_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bam_Latn